16. fundur skipulagsnefndar Svalbarðsstrandarhrepps 2010 - 2014 , haldinn í ráðhúsinu Svalbarðseyri , miðvikudaginn 11. apríl 2012 kl. 18:00 . Fundinn sátu Anna Fr. Blöndal , Sandra Einarsdóttir , Stefán H. Björgvinsson og Jón Hrói Finnsson . Fundargerð ritaði Jón Hrói Finnsson , sveitarstjóri . 1. 1204002 - Kosning formanns , varaformanns og ritara skipulagsnefndar Á 27. fundi sveitarstjórnar Svalbarðsstrandarhrepps þann 13. mars 2011 var ákveðið að skipa í skipulagsnefnd að nýju . Á fyrsta fundi nýrrar nefndar skal kjósa formann , varaformann og ritara , sbr. 44. gr. samþykkta um stjórn og fundarsköp Svalbarðsstrandarhrepps . Anna Fr. Blöndal var kjörin formaður skipulagsnefndar , Stefán Björgvinsson var kjörinn varaformaður og Sandra Einarsdóttir var kjörin ritari . 2. 1106007 - Deiliskipulag Eyrarinnar á Svalbarðseyri Sandra Einarsdóttir vék af fundi undir liðum 2 og 3 í fundargerð . A. Borist hefur umsögn frá Skipulagsstofnun um verkefnislýsingu vegna deiliskipulags Eyrarinnar á Svalbarðseyri . Umsögnn var lögð fram til kynningar . B. Á fundum með hagsmunaaðilum um deiliskipulag Eyrarinnar hafa komið fram hugmyndir um breytingar á aðalskipulagi sem skipulagsnefnd þarf að taka afstöðu til . B1 . Breyting á legu Svalbarðseyrarvegar ( nr. 830 ) Á fundum með hagsmunaaðilum , sem haldnir voru 1. mars og 23. mars 2012 kom fram að fallið hefur verið frá þeim áformum sem hefðu krafist flutnings á Svalbarðseyrarvegi . Einnig var það samdóma álit fundarmanna að flutningur vegarins væri óþarfur . Álit fundarmanna er í samræmi við álit skipulagsnefndar , eins og fram kemur í verkefnislýsingu skipulagsins . Skipulagsnefnd leggur því til að gerð verði breyting á aðalskipulagi þannig að fallið verði frá stefnu um flutning vegarstæðisins eins og gert er ráð fyrir í aðalskipulagi . Leitað verði eftir umsögnum Vegagerðar , Hafnasamlags Eyjafjarðar og Siglingastofnunar varðandi breytingarnar . B2 . Breytingar á skilgreindu hafnarsvæði . Á 15. fundi skipulagsnefndar var tekið fyrir erindi Hafnasamlags Norðurlands um framkvæmdaleyfi fyrir breytingar á hafnaraðstöðu í Svalbarðseyrarhöfn . Til að hugmyndir Hafnasamlagsins nái fram að ganga þarf að stækka hafnarsvæðið til norðurs og vesturs , þannig að það rúmi stækkun hafnarinnar . Skipulagsnefnd leggur til að gerð verði breyting á aðalskipulagi skv. hugmyndum um breytingar á hafnaraðstöðu . Leitað verði eftir umsögnum Hafnasamlags Eyjafjarðar og Siglingastofnunar varðandi breytingarnar . B3 . Breytingar á notkunarskilgreiningu svæða við Breiðablik , Nóatún og Jakobshús . Fram hafa komið hugmyndir sem miðast við að skilgreind verði svæði fyrir íbúðarbyggð þar sem Breiðablik , Nóatún og Jakobshús standa í stað athafna - og iðnaðarsvæða eins og í núgildandi aðalskipulagi . Skipulagsnefnd leggur til að skilgreining svæðanna verði óbreytt í aðalskipulagi . B 4 . Breyting á legu vegar frá Svalbarðseyrarvegi að Sæborg . Á fundum með hagsmunaaðilum komu fram hugmyndir um að vegurinn frá Svalbarðseyrarvegi að Sæborg verði fluttur sunnar og Jakobshúsi fundinn annar staður , t.d. norðan vegarins . Skipulagsnefnd leggur til að kannaður verði grundvöllur þess að flytja Jakobshús . 3. 1203004 - Umsókn um skipulagsheimild fyrir 370fm viðbyggingu við vinnsluhúsnæði fyrirtækisins á Svalbarðseyri Borist hefur yfirlýsing frá öllum þeim hagsmunaaðilum sem boðið var að gera athugasemdir í grenndarkynningu vegna umsóknar Kjarnafæðis um leyfi til að byggja 370 fm viðbyggingu við vinnsluhúsnæði fyrirtækisins á Svalbarðseyri , þess efnis að þeir geri ekki athugasemdir við áformin . Skipulagsnefnd samþykkir framkvæmdina fyrir sitt leiti , að því gefnu að skipulagsheimild fyrir dúkskemmu sem veitt var á 18. fundi sveitarstjórnar og byggingarleyfi verði felld úr gildi . Umsækjanda er bent á að sækja þarf um byggingarleyfi til Byggingarfulltrúa Eyjafjarðarsvæðis . Sandra Einarsdóttir kom aftur inn á fundinn að lokinni afgreiðslu 3. liðar . 4. 1107010 - Þróunaráætlun Kotabyggðar A. Borist hefur bréf frá lóðarhöfum í Kotabyggð , þar sem mótmælt er breyttum áformum sveitarstjórnar Svalbarðsstrandarhrepps varðandi deiliskipulag hverfisins . B. Einnig hefur borist ábending um að Kotabyggð uppfylli að óbreyttu ekki skilyrði til innheimtu gatnagerðargjalds , þar sem hverfið er ekki skilgreint sem þéttbýli , sbr. 1. mgr. 3. gr. laga nr. 153 / 2006 um gatnagerðargjald . A. Mótmæli lóðarhafa í Kotabyggð Skipulagnefnd telur að mótmælabréf lóðarhafa sé byggt á misskilningi og röngum upplýsingum , og leggur áherslu á að haldinn verði fundur með lóðahöfum á svæðinu og öðrum hagsmunaaðilum til að tryggja að umræða um málið fari fram á réttum forsendum . B. Forsendur til innheimtu gatnagerðargjalds Jón Hrói og Anna kynntu ákvæði laga og óvissuþætti vegna álagningar gatnagerðargjalds . Fram kom að allar forsendur eru fyrir hendi til að skilgreina svæðið sem þéttbýli . Þar með yrði ótvírætt heimilt að innheimta gatnagerðargjald . Fleira ekki gert . Fundi slitið kl. 19:30 .